Auk aðstandenda gagnasafnanna sem Málið sækir efni sitt til hafa aðrir starfsmenn lagt ritstjórninni lið við hönnun og undirbúning , m.a . Vefgáttin málið.is var opnuð 2016 á degi íslenskrar tungu , 16. nóvember . Hvað varðar mismunandi markmið og innihald gagnasafnanna má meðal annars benda á að Beygingarlýsing íslensks nútímamáls geymir orð og beygingar sem tíðkast í íslensku og hún er fyrst og fremst unnin í anda lýsandi málfræði – enda þótt einnig sé að finna þar athugasemdir og ábendingar um notkun . Í safninu eru nú tæplega 260 þús. beygingardæmi . Skal í því sambandi bent á eigin vef Íðorðabankans . Hún miðlar fróðleik , skýringum og skýringatilgátum um uppruna og söguleg vensl íslenskra orða og orðmynda , jafnt úr fornu máli sem úr nútímaíslensku . Orðsifjabókin kom út á prenti 1989 á vegum Orðabókar Háskólans . MálfarsbankinnMálfarsbankinn geymir safn stuttra greina um málfarsleg efni . Þar er leitast við að benda á málnotkun sem almennt hefur verið talin best við hæfi í málsniðum vandaðs og hefðbundins íslensks ritmáls og í vönduðu töluðu máli . Efni Málfarsbankans á meðal annars rætur í svörum sem tekin hafa verið saman við málfarsráðgjöf á Íslenskri málstöð og síðar Stofnun Árna Magnússonar í íslenskum fræðum . Notendur geta raðað gagnasöfnunum sjö innbyrðis að eigin ósk með því að draga heiti þeirra með músinni upp eða niður á skjánum . Hægt er að loka fyrir niðurstöður úr tilteknu safni á skjánum . Í vinstra horni neðst er hnappur með tenglum í alla vefi Stofnunar Árna Magnússonar í íslenskum fræðum og samstarfsaðila . Hér má m.a. finna fleiri vefi um mál og málnotkun , á borð við Ritmálssafnið , Risamálheildina , Nýyrðavefinn og ISLEX , auk Málsins og gagnasafna innan þess . Atviksorðið óðum merkir ‘ brátt , bráðum ; hratt ’ og er það að uppruna þgf.flt. af lo. óður , sbr. hliðstæðurnar löngum og stundum . Elsta dæmi um orðmyndina óðum er úr Jökuls þætti Búasonar ( frá 15. öld ) ( afrit Ketils Jörundssonar ( 1603 – 1670 ) ) : tók þá tröllkonan óðum að blása ( ÍF XIV , 51 ) . Það er algengt í síðari alda máli , t.d. : Bendir þetta til þess að áhugi manna fyrir fögrum listum sé nú óðum að glæðast ( Helgaf 1942 , 133 ( OHR ) ) ) ; Það tók óðum að syrta að í lofti ( m 20 ( ThFrLok II , 113 ) ) ; fitnaði hún óðum og vissi enginn hvað því ylli ( m 19 ( ÞjóðsJÁ I , 26 ) ) ; fer að hvessa og fer kornið óðum að fjúka ( m 19 ( ÞjóðsJÁ 2 V , 150 ) ) ; má sjá hversu mannskæð kólera er og hversu óðum henni miðar áfram ( Rvp II , 45 ( 1848 ) ) ; ekki tjái [ ‘ dugi ’ ] svo óðum [ ‘ óðslega ’ ] áfram að fara að ei sé nokkuð gætt endalyktar og góðrar samvisku ( Safn XII , 86 ( 1656 ) ) ; Ekki sé eg svo óðum hér að farið að ekki hafi athuguð verið endalyktin ( Safn XII , 87 ( 1656 ) ) . Af sama meiði er ao. jafnóðum . Elsta dæmi um það er frá 18. öld : strax upp á tímann , jafnóðum ( m 18 ( JÁNucl 1658 ( OHR ) ) , sbr. einnig : Þurfamaðurinn heimtar víða hvað ofan í annað , jafnóðum og hann er búinn með hinn fyrra skerf sinn heimtar hann peninga fremur en matvöru ( Frjett 1884 , 23 ) ; þótt hann ynni sér stundum eitthvað inn , þá fór það allt að forgörðum jafnóðum ( s 19 ( BGröndRit IV , 542 ) ) . Frá miðri 16. öld er dæmi þar sem jafnótt er notað í svipaðri merkingu og jafnóðum : englar guðs komu ofan af himnum og tóku sálir hans manna jafn ótt sem þeir urðu drepnir ( m 16 ( Reyk I , 90 ) ) . Sögnin sigra merkir ‘ vinna sigur ( á e-u / e-m ( í e-u ) ) ’ , t.d. : sigra andstæðing á skákmóti ; sigra andstæðing í einvígi ; sigra andstæðing í stuttri skák / fáum leikjum ; sigra ( e-n ) í kosningum / prófkjöri ; sigra ( allan ) heiminn ( Jóh 16 , 23 ) ; sigra illt með góðu ( Róm 12 , 21 ) . Sögnin vinna ‘ sigra , leggja að velli ’ er notuð með svipuðum hætti , t.d. : vinna sigur ( m 17 ( HPPass 163 ) ) ; vinna andstæðing ; vinna fyrstu skákina ; vinna einvígi um e-ð ; vinna ( tvo ) slagi ( í spilum ) ; vinna bót á ráði sínu ( ÞSkBr 248 ( 1654 ) ) ; Anita vann sinn riðil ‘ varð fyrst ; hafði / vann sigur í sínum riðli ’ ( Útv 3.3.17 ) ; Jafnan vinnur falskur maður fyrsta leik ( s 17 ( GÓl 1795 ) ) ; spilið er unnið ( Alþ VI , 56 ( 1641 ) ) ; í hörpuslætti vann hann hvern mann ( ms 16 ( IslAnn 440 ) ) . Í nútímamáli er stundum talað um að vinna keppni og vinna / sigra kosningar , t.d. : Líklegt er talið að Pútín , sem er 64 ára , myndi vinna kosningarnar ef hann byði sig fram ( 16.6.17 ) ; Skemmtilegt að vinna þetta [ tilnefningu sem íþróttamaður ársins ] í annað sinn ( 30.12.16 ) ; Hver vann ( bresku ) kosningarnar ? ( 11.6.17 ) ; Fjármálakerfið vann kosningarnar ( 12.6.17 , 17 ) . Öll dæmi af þessum toga eru úr nútímamáli , ég hef ekki rekist á hliðstæð dæmi í traustum ritmálsheimildum enda eru þau mér framandi . Mig grunar að hér gæti enskra áhrifa : e. to win / lose an election ( OxfAdv 404 ) . – Þetta allt þarf að skoða miklu betur en bestu lýsinguna á notkun sagnanna vinna og sigra er að mínu viti að finna í Orðastað eftir Jón Hilmar Jónsson .